ΓΡΑΠΤΗ ΕΡΩΤΗΣΗ E-2545/99

υποβολή: Maurizio Turco (TDI) και Marco Cappato (TDI) προς την Επιτροπή

(4 Ιανουαρίου 2000)

Θέμα: Πενταετή προγράμματα δράσεως της ΕΕ για την καταπολέμηση των ναρκωτικών: πληροφορίες και αξιολόγηση

Η Ευρωπαϊκή Ένωση χορηγεί σημαντικά κεφάλαια για την καταπολέμηση των ναρκωτικών, όπως άλλωστε προκύπτει και από την «Ανακοίνωση της Επιτροπής σχετικά με ένα πρόγραμμα δράσεως της Ευρωπαϊκής Ένωσης όσον αφορά την καταπολέμηση των ναρκωτικών» όπου εμφαίνονται τα στοιχεία που αφορούν το οικονομικό έτος 1998. Τα σχετικά κονδύλια του προϋπολογισμού για τη χρηματοδότηση της δράσεως αυτής είναι πολλά και η προσέγγιση είναι «διαπυλωνική»: από τα μέτρα πρόληψης έως τη χρηματοδότηση του Ευρωπαϊκού Παρατηρητηρίου για τα ναρκωτικά και την τοξικομανία, και από τα προγράμματα PHARE και TACIS έως τη συνεργασία Βορρά-Νότου και τη συνεργασία με τις χώρες της Λατινικής Αμερικής.

Μπορεί μεν η προαναφερθείσα ανακοίνωση της Επιτροπής να διαγράφει το συνολικό πλαίσιο των δραστηριοτήτων της ΕΕ για την καταπολέμηση των ναρκωτικών, δεν παρέχει όμως ειδικότερα στοιχεία για τα επί μέρους χρηματοδοτούμενα ή προς χρηματοδότηση σχέδια. Επίσης, αντίθετα με την επιθυμία του Κοινοβουλίου και τις δεσμεύσεις που ανέλαβε η ίδια η Επιτροπή με το πενταετές πρόγραμμα 1995-2000, λείπει παντελώς η πλήρης και σφαιρική αξιολόγηση του προγενέστερου πενταετούς προγράμματος δράσεως.

Θα μπορούσε συνεπώς η Επιτροπή να παράσχει στο Ευρωπαϊκό Κοινοβούλιο ένα πλήρες πλαίσιο αποτίμησης με αναλυτική ένδειξη της χρήσεως του κάθε κονδυλίου του προϋπολογισμού σχετικά με την καταπολέμηση των ναρκωτικών, τόσο για τα παρελθόντα όσο και για το τρέχον οικονομικό έτος, καταδεικνύοντας συγκεκριμένα:

- ποιά σχέδια έχουν χρηματοδοτηθεί και το ποσόν χρηματοδότησης που έλαβαν,

- ποιός ήταν ο αποδέκτης φορέας που διαχειρίσθηκε τα χορηγηθέντα κονδύλια,

- ποιοί ήταν οι στόχοι που έπρεπε να επιτευχθούν,

- ποιά μέσα χρησιμοποιήθηκαν για την επίτευξη των στόχων,

- ποιά ήταν τα αντικειμενικά αποτελέσματα που προέκυψαν,

- τί έλεγχοι και αξιολογήσεις πραγματοποιήθηκαν από την ΕΕ επί των επί μέρους σχεδίων ή προγραμμάτων;

Θα μπορούσε εξάλλου η Επιτροπή να αναφέρει πότε θα εκδώσει ένα σφαιρικό και αναλυτικό έγγραφο αξιολόγησης των σχεδίων που έχουν αναληφθεί στο πλαίσιο του πενταετούς προγράμματος δράσεως 1995-2000;

Απάντηση του κ. Vitorino εξ ονόματος της Επιτροπής

(16 Φεβρουαρίου 2000)

Η Επιτροπή συμφωνεί ότι η αξιολόγηση πρέπει να διαδραματίζει σημαντικό ρόλο σε όλες τις δραστηριότητες στον τομέα των ναρκωτικών. Η Επιτροπή, στην ανακοίνωσή της για πρόγραμμα δράσης σχετικά με την καταπολέμηση των ναρκωτικών (2000-2004)(1) πρότεινε την αξιολόγηση από εξωτερικούς εμπειρογνώμονες των κοινοτικών δραστηριοτήτων κατά τη διάρκεια της εν λόγω περιόδου και την ενδιάμεση αναθεώρηση από την Επιτροπή του προγράμματος δράσης που θαποβληθεί στο Συμβούλιο και στο Κοινοβούλιο.

Ωστόσο, στο πρόγραμμα δράσης αναγνωρίζεται ότι οι προσπάθειες σε κοινοτικό επίπεδο κατά την περίοδο 1995-1999 στον τομέα της αξιολόγησης ήταν ανεπαρκείς. Συνεπώς, η Επιτροπή δεν είναι σε θέση να απαντήσει πλήρως στο ερώτημα. Τα κύρια προγράμματα καταπολέμησης των ναρκωτικών ωστόσο, είτε έχουν ήδη αξιολογηθεί, είτε βρίσκονται στο στάδιο της αξιολόγησης. Η Επιτροπή έστειλε στο Κοινοβούλιο, στις 14 Οκτωβρίου 1999, ενδιάμεση έκθεση για τηνλοποίηση των προγραμμάτων κοινοτικής δράσης για την πρόληψη του καρκίνου,

του AIDS και ορισμένων άλλων μεταδοτικών ασθενειών και της τοξικομανίας εντός του πλαισίου δράσης στον τομέα της δημόσιαςγείας (1996-2000)(2) και σήμερα κυκλοφορεί πλέον η τελική έκθεση. Η Επιτροπή ξεκίνησε αξιολόγηση που θα ολοκληρωθεί τον Απρίλιο του 2000 για τα προγράμματα OISIN and Falcone, τα οποία καλύπτουν τη δικαιοσύνη και τις εσωτερικέςποθέσεις. Η Επιτροπή έχει ξεκινήσει αξιολόγηση του προγράμματος συνεργασίας Βορρά/Νότου για την καταπολέμηση των ναρκωτικών και της τοξικομανίας από το 1991 και θα ολοκληρωθεί μέχρι τον Οκτώβριο του 2000.

Επιπλέον, η Επιτροπή έστειλε στο Κοινοβούλιο την ημερήσια διάταξη και τα έγγραφα εργασίας για τις συνεδριάσεις της επιτροπής του προγράμματος κοινοτικής δράσης για την πρόληψη της εξάρτησης από τα ναρκωτικά (1996-2000) καθώς και τις ετήσιες εκθέσεις για τις δραστηριότητες των προγραμμάτων OISIN και Falcone,περιλαμβανομένης περιγραφής των σχεδίων που χρηματοδοτούνται κάθε χρόνο, και τις ετήσιες εκθέσεις 1996, 1997 and 1998 για την εφαρμογή του κανονισμού του Συμβουλίου 2046/97 της 13 Οκτωβρίου 1997 για τη συνεργασία Βορρά/Νότου στην εκστρατεία καταπολέμησης των ναρκωτικών και της τοξικομανίας.

Αναλυτικότερες πληροφορίες για τα εν λόγω προγράμματα και σχετικά με τα ναρκωτικά γενικότερα, διαβιβάζονται άμεσα στη Γραμματεία και στα Αξιότιμα Μέλη του Κοινοβουλίου.

(1) COM(1999)239 τελικό.

(2) COM(1999)463 τελικό.